ट्राई की ओर से बताए गए नेट न्यूट्रलिटी के नियमों को दूरसंचार आयोग ने मंजूरी दे दी है. दूरसंचार आयोग ने इन नियमों को बुधवार को मंजूरी दी है. अब कोई भी टेलिकॉम कंपनी इंटरनेट सुविधा में किसी भी तरह का भेदभाव नहीं कर पाएंगी. ऐसा करने पर कंपनियों पर कड़ी कार्रवाई भी की जा सकती है. इन नियमों के तहत सोशल मीडिया कंपनी कंटेंट उपलब्ध कराने और इंटरनेट की स्पीड मामले में किसी खास वेबसाइट को तरजीह नहीं दे पाएंगी.